pythainlp/thai-wiki-dataset-v3 huggingface dataset:
เวฟไกด์

เวฟไกด์&nbsp;(Waveguide) หรือว่าท่อนำคลื่น&nbsp;นี้ เป็นสายส่งสัญญาณชนิดหนึ่ง-ที่ใช้ใน การส่งคลื่นไมโครเวฟ โดยทั่วไปจะมีลักษณะเป็นท่อกลม หรือท่อเหลี่ยม แล้วแต่จะทำมาจากทองแดงหรืออะลูมิเนียม&nbsp;ด้านในฉาบด้วยเงินเพื่อให้เป็นตัวนำที่ดี สาเหตุที่สายนำสัญญาณต้องทำเป็นท่อนี้ก็เพราะว่า คลื่นไมโครเวฟมีความถี่สูงมากจะเดินทางได้ดีที่บริเวณผิวของตัวนำถ้าหากใช้สายนำสัญญาณทั่วไปจะทำให้เกิดการสูญเสียงพลังงานไปได้ จึงต้องทำเป็นท่อเพื่อป้องกันการสูญเสียพลังงานจากผิวของสายสัญญาณ ความถี่ต่ำสุดที่สามารถใช้งานได้กับเวฟไกด์เรียกว่า&nbsp;ความถี่คัตออฟ&nbsp;ซึ่งถ้าความถี่สูงกว่าความถี่ คัตออฟ จะสามารถเดินทางไปบนเวฟไกด์ได้ ส่วนความถี่ที่ต่ำกว่านี้จะไม่สามารถเดินทางบนเวฟไกด์ได้ ในการเดินทางของคลื่นไมโครเวฟในเวฟไกด์นั้น จะเดินทางโดยการสะท้อนผนังท่อ และเดินทางไปตามความยาวของท่อนำคลื่น และความถี่ที่สูงก็สามารถเดินทางได้ไกลกว่าความถี่ที่ต่ำ
รูปแบบในการเกิดคลื่นในเวฟไกด์ ก็จะมีอยู่ 2 รูปแบบด้วยกัน คือ
รูปแบบสนามไฟฟ้าตัดขวาง ซึ่งเป็นรูปแบบที่ไม่มีส่วนประกอบของสนามไฟฟ้าในทิศทางการแพร่กระจายคลื่น โดยสนามไฟฟ้าจะตั้งฉากกับทิศทางการแพร่กระจายของคลื่น
รูปแบบสนามแม่เหล็กตัดขวาง เป็นรูปแบบที่ไม่มีส่วนประกอบของสนามแม่เหล็กในทิศทางการแพร่กระจายคลื่น โดยสนามแม่เหล็กจะตั้งฉากกับทิศทางการแพร่กระจายของคลื่นเสมอ
สิ่งประดิษฐ์ของสหราชอาณาจักร
การแผ่รังสีคลื่นแม่เหล็กไฟฟ้า
แผ่นดินไหวนอกชายฝั่งจังหวัดฟูกูชิมะ ค.ศ. 2016

แผ่นดินไหวนอกชายฝั่งจังหวัดฟูกูชิมะ  เป็นแผ่นดินไหวขนาด 6.9 แมกนิจูด เกิดขึ้นห่างจากเมืองนามิเอะ จังหวัดฟูกูชิมะ ญี่ปุ่น ไปทางตะวันออกเฉียงใต้  เมื่อวันที่ 22 พฤศจิกายน 2559 ที่ความลึก  การกระแทกมีความรุนแรงสูงสุดในระดับ VII (แรงมาก) ตามมาตราเมร์กัลลี ต่อมาคลื่นสึนามิไม่ทราบความสูงถูกพบห่างจากชายฝั่งเมืองอิวากิ 22 กิโลเมตร การรายงานครั้งแรกระบุว่าแผ่นดินไหวมีขนาด 7.3 แมกนิจูด ซึ่งหลังจากนั้นสำนักสำรวจทางธรณีวิทยาสหรัฐอเมริกาได้ปรับลดความรุนแรงลงไปที่ 6.9 ขณะที่สำนักอุตุนิยมวิทยาญี่ปุ่นได้ปรับเพิ่มเป็น 7.4
== อ้างอิง ==
ฟูกูชิมะ
แผ่นดินไหวในประเทศญี่ปุ่น
แผ่นดินไหวในภูมิภาคโทโฮกุ
แผ่นดินไหวในจังหวัดฟูกูชิมะ
Shaolin Temple

redirect เสี่ยวลิ้มยี่
Shaolin Temple 2: Kids from Shaolin

redirect เสี่ยวลิ้มยี่ 2
The Tai-Chi Master

redirect มังกรไท้เก๊ก คนไม่ยอมคน
Kung-Fu Cult Master

redirect ดาบมังกรหยก ตอน ประมุขพรรคมาร
ซีบู

ซีบู  เป็นเมืองในแผ่นดินในรัฐซาราวัก ประเทศมาเลเซีย เมืองตั้งอยู่บนเกาะบอร์เนียว มีพื้นที่  ตั้งอยู่ริมฝั่งแม่น้ำราจังและแม่น้ำอีกัน อยู่ห่างจากทะเลจีนใต้ราว 60 กม. และอยู่ห่างจากเมืองหลวงของรัฐ เมืองกูจิงราว  ทางทิศเหนือ-ตะวันออก ประชากรส่วนใหญ่เป็นชาวจีน โดยเฉพาะชาวจีนฝูโจว มีประชากรพื้นถิ่นอย่าง เมลาเนา มลายู และอีบัน ยังคงอาศัยอยู่บริเวณนี้ ข้อมูลประชากรในเมืองเมื่อ ค.ศ. 2010 มีประชากร 162,676 คน
เมืองซีบูก่อตั้งขึ้นโดยเจมส์ บรูก ในปี ค.ศ. 1862 โดยเขาได้สร้างป้อมในเมืองเพื่อป้องกันการโจมตีจากชาวดาจัก ต่อมาชาวจีนฮกเกี้ยนได้เข้ามาตั้งถิ่นฐานบริเวณป้อม และมีกิจกรรมการค้าในเมือง ในปี ค.ศ. 1901 หว่อง ไน เซียง (Wong Nai Siong) ได้นำผู้อพยพชาวฝูโจวจำนวน 1,118 คน จากมณฑลฝูเจี้ยนมาอาศัยอยู่ที่เมืองซีบู ทำให้เมืองซีบูขึ้นชื่อว่าเป็น "ฝูโจวแห่งใหม่" มีการสร้างตลาดและโรงพยาบาลแห่งแรกในการปกครองของบรูก โรงพยาบาลเลาคิงเฮา (Lau King Howe) และโรงเรียนเมทอดิสต์และโบสถ์หลายแห่ง สร้างขึ้นในคริสต์ทศวรรษ 1930 อย่างไรก็ตาม เกิดเหตุไฟไหม้ในเมืองซีบู 2 ครั้งในปี ค.ศ. 1889 และ 1928 และมีการก่อสร้างใหม่หลังจากนั้น ไม่มีการต่อสู้ในเมืองซีบูในช่วงที่ญี่ปุ่นเข้ามาในซาราวัก ในปี ค.ศ. 1941 ญี่ปุ่นได้เข้ามาสร้างที่พักอาศัยในซีบูในเดือนมิถุนายน ค.ศง 1942 และได้เปลี่ยนชื่อเมืองมาเป็น ซีบู-ชู (Sibu-shu) ในเดือนสิงหาคม ค.ศ. 1942 หลังจากญี่ปุ่นพ่ายแพ้ในปี ค.ศ. 1945 อังกฤษได้เข้ามายึดครองซีบูในฐานะคราวน์โคโลนี นี่เป็นสาเหตุที่ทำให้ชาวเมลาเนารุ่นใหม่ในซีบูไม่พอใจ เป็นผลทำให้เจ้าหน้าที่บริหารชาวอังกฤษคนที่ 2 เซอร์ ดังคัน จอร์จ สจ๊วต ถูกลอบสังหารโดย รอสลี โดบี (Rosli Dhobi) เมื่อเขามาถึงซีบูในเดือนธันวาคม ค.ศ. 1949 ต่อมารอสลีถูกแคว้นคอตายในคุกกลางกูจิงในปี ค.ศ. 1950 ลุ่มน้ำซีบูและราจังเป็นศูนย์กลางกิจกรรมของลัทธิคอมมิวนิสต์ และคงดำเนินต่อไปแม้ซาราวักได้รับเอกราชในปี ค.ศ. 1963
== ศัพทมูลวิทยา ==
ก่อน ค.ศ.1873 ซีบูเคยมีชื่อเรียกว่า "มาลิง" (Maling) ซึ่งมาจากส่วนโค้งของแม่น้ำราจังที่มีชื่อว่า "ตันจุงมาลิง" (Tanjung Maling) ที่อยู่ตรงข้ามกับที่ตั้งของเมืองซีบูในปัจจุบัน
== อ้างอิง ==
== แหล่งข้อมูลอื่น ==
เมืองในรัฐซาราวัก
เฟร์รอล (แคว้นกาลิเซีย)

เฟร์รอล (Ferrol) เป็นเมืองในจังหวัดอาโกรุญญา แคว้นกาลิเซีย ตั้งอยู่ริมฝั่งมหาสมุทรแอตแลนติก ทางทิศเหนือ-ตะวันตกของประเทศสเปน จากข้อมูลประชากรปี ค.ศ. 2014 เมืองมีประชากร 70,389 คน ทำให้เป็นเมืองที่มีประชากรมากที่สุดอันดับ 5 ในแคว้นกาลิเซีย
เฟร์รอลเป็นเมืองสำคัญในการต่อเรือตั้งแต่ในอดีต เป็นที่ตั้งกรมทางทะเลทางเหนือของนาวิกโยธินสเปน ตั้งแต่ต้นราชวงศ์บูร์บง ก่อนหน้านั้นในคริสต์ศตวรรษที่ 17 เฟร์รอลเป็นคลังแสงสรรพาวุธที่สำคัญในยุโรป ปัจจุบันเป็นที่ตั้งอู่ต่อเรือของนาบันเตีย (Navantia) รัฐวิสาหกิจต่อเรือของสเปน
เมืองนี้ยังเป็นสถานที่เกิดของจอมพลฟรันซิสโก ฟรังโก และเป็นที่รู้จักในชื่อ "เอลเฟร์รอลเดลเกาดีโย" (El Ferrol del Caudillo) ตั้งแต่ปี ค.ศ. 1938 ถึง 1982
เมืองในแคว้นกาลิเซีย
มารูลา

มารูลา  เป็นไม้ยืนต้นในวงศ์ Anacardiaceae ใบเป็นใบประกอบ ดอกตัวผู้เป็นดอกช่อ ดอกตัวเมียเป็นดอกเดี่ยว ผลมีเมล็ดเดียว ขนาดเท่าลูกพลัม สุกแล้วเป็นสีเหลือง พบในแอฟริกาใต้ มีสารออกฤทธิ์หลอนประสาท
== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 474
วงศ์มะม่วง
พืชมีพิษ
โรดบล็อก (มีนาคม 2016)

ดับเบิลยูดับเบิลยูอี โรดบล็อก (WWE Roadblock) เป็นการแสดงมวยปล้ำอาชีพทางดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี (WWE) วันที่ 12 มีนาคม ค.ศ. 2016 ที่สนามริโค คอลิเซียม เมืองโทรอนโต, รัฐออนแทรีโอ, แคนาดา
==ผล==
==อ้างอิง==
==แหล่งข้อมูลอื่น==
มวยปล้ำอาชีพในปี พ.ศ. 2559
รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2559
ดับเบิลยูดับเบิลยูอี โรดบล็อก
เครื่องตัดไฟรั่ว

เครื่องตัดไฟรั่ว (Earth-leakage circuit breaker) เป็นอุปกรณ์ไฟฟ้าซึ่งทำหน้าที่ตรวจจับเหตุการณ์ไฟฟ้ารั่ว และทำการตัดไฟเพื่อรักษาชีวิตของผู้ที่ถูกไฟฟ้าดูด รวมทั้งป้องกันทรัพย์สินเสียหายเนื่องจากไฟไหม้ที่เกิดจากไฟฟ้ารั่วเป็นปริมาณมาก, โดยปกติจะติดตั้งที่แผงไฟหลักของบ้านพักอาศัย หรือในส่วนของบ้านที่มีความเสี่ยงในการเกิดไฟฟ้าดูดเป็นพิเศษ (เช่นห้องน้ำที่มีการใช้เครื่องทำน้ำอุ่นไฟฟ้า, เครื่องโกนหนวด หรือเครื่องเป่าผม)
เครื่องตัดไฟรั่วมี 2 ประเภท
เครื่องตัดไฟรั่วแบบตรวจจับแรงดัน: ทำงานโดยวัดศักย์ไฟฟ้าที่ตัวถังโลหะของเครื่องใช้เทียบกับหลักดินที่ติดตั้งแยกต่างหาก หากมีความต่างศักย์มากเกินค่าที่กำหนดไว้ (ปกติจะตั้งไว้ที่ 50 โวลต์) ก็จะทำการตัดไฟ, ปัจจุบันเครื่องตัดไฟรั่วชนิดนี้ไม่นิยมใช้แล้ว เนื่องจากความยุ่งยากในการติดตั้ง (ต้องต่อสายแยกจากตัวถังเครื่องไฟฟ้ามาที่เครื่องตัดไฟรั่ว และต่อสายจากเครื่องตัดไฟรั่วไปยังหลักดิน) และการป้องกันที่ไม่ครอบคลุมในกรณีที่เกิดการรั่วจากตัวถังส่วนที่ไม่ได้ทำการวัด
เครื่องตัดไฟรั่วแบบตรวจจับกระแส: ทำงานโดยการเทียบปริมาณกระแสไฟฟ้าที่ไหลเข้าวงจรกับปริมาณที่ไหลออกจากวงจร หากปริมาณไหลออกน้อยกว่าที่ไหลเข้า แสดงว่าในวงจรมีไฟฟ้ารั่วไหลออกไปภายนอก, หากปริมาณการรั่วไหลมากเกินที่กำหนดไว้ (ปกติจะตั้งไว้ที่ 30 มิลลิแอมป์) ก็จะทำการตัดไฟ, เครื่องตัดไฟรั่วประเภทนี้จะไม่ใช้หลักดิน ทำให้สามารถติดตั้งได้แม้ในระบบไฟฟ้าที่ไม่มีสายดิน
ในปัจจุบันอุปกรณ์ตัดไฟรั่วมักถูกติดตั้งกับ Main Breaker ในตู้Load Centre ของอาคารในชื่อเรียก RCCB  หรือ RCBO แทนคำเรียก ELCB
สำหรับประเภท RCCB (residual-current circuit breaker) นั้นมีความสามารถเพียงป้องกันไฟฟ้ารั่วเท่านั้น เหมาะสำหรับใช้เป็นเบรกเกอร์เครื่องทำน้ำอุ่นสำหรับรุ่นเก่าที่ไม่มี ELCB  แต่สำหรับแบบ RCBO จะมีความสามารถในการตัดกระแสเกินเช่นเดียวกันกับ Breaker แบบธรรมดาด้วยจึงทำให้ Main Breaker อาคารในประเทศไทยส่วนใหญ่เป็นแบบ RCBO
อุปกรณ์ไฟฟ้า
อัลเฟรท โยเดิล

พลเอกอาวุโส อัลเฟรท โยเซ็ฟ แฟร์ดีนันท์ โยเดิล (Alfred Josef Ferdinand Jodl) เป็นนายทหารบกเยอรมันในช่วงสงครามโลกครั้งที่สอง เคยเป็นผู้บัญชาการกองพลที่ 44 เวียนนาภายหลังการผนวกออสเตรีย ต่อมาเขาได้ดำรงตำแหน่งเสนาธิการอำนวยการทหารแวร์มัคท์ เขารับมอบอำนาจจากประธานาธิบดีคาร์ล เดอนิทซ์ ในการลงนามตราสารยอมจำนนอย่างไม่มีเงื่อนไขต่อฝ่ายสัมพันธมิตร
ภายหลังสงคราม โยเดิลถูกดำเนินคดีในข้อหาเป็นผู้สมรู้ร่วมคิดก่ออาชญากรรมต่อสันติภาพ, เป็นผู้ริเริ่มเข้าร่วมสงครามก้าวร้าว, เป็นอาชญากรสงคราม และก่ออาชญากรรมต่อมนุษยชาติ ในการพิจารณาคดีเนือร์นแบร์ค การสืบสวนเอกสารหลักฐานพบว่ามีความผิดจริง จึงถูกตัดสินโทษให้ประหารชีวิตด้วยการแขวนคอ
บุคคลที่เกิดในปี พ.ศ. 2433
บุคคลที่เสียชีวิตในปี พ.ศ. 2489
นาซี
ทหารชาวเยอรมัน
พลเอกอาวุโสชาวเยอรมัน
ทหารในสงครามโลกครั้งที่สอง
อาชญากรสงครามชาวเยอรมัน
ชาวเยอรมันที่ถูกประหารชีวิต
ผู้ถูกประหารชีวิตโดยการแขวนคอ
บุคคลในปฏิบัติการโอเวอร์ลอร์ด
บุคคลจากเวือทซ์บวร์ค
การหลั่งนอก (กิจกรรมทางเพศ)

การหลั่งนอก (cum shot) บ้างก็ว่า เสร็จนอก หรือ แตกนอก เป็นการพรรณนาถึงการหลั่งน้ำอสุจิของมนุษย์ โดยจะทำการหลั่งใส่ต่อบุคคลอื่น คำว่า การหลั่งนอก หรือ cum shot มักจะใช้กับการพรรณนาที่เกิดขึ้นในภาพยนตร์ ภาพถ่าย และนิตยสารลามก การหลั่งนอกกลายเป็นเป้าหมายของประเภทเฟทิช เช่น บุกกะเกะ การหลั่งน้ำอสุจิใส่ใบหน้า (หรือ "facials") มักจะปรากฏในภาพยนตร์และวิดีโอลามก ซึกมักจะเป็นวิธีการปิดฉาก การหลั่งนอกอาจจะแสดงให้เห็นถึงการหลั่งอสุจิใส่ร่างกายของนักแสดงคนอื่น เช่น อวัยวะเพศ ทวารหนัก หน้าอก หรือลิ้น
คำศัพท์นี้มักจะถูกใช้โดยการถ่ายวิดีโอแบบซีนีม่า(Cinematography) ภายในกรอบการเล่าเรื่องราวของภาพยนตร์ลามก และ ตั้งแต่ปี ค.ศ. 1970 มันกลายเป็นลิเบรตโตแบบประเภทฮาร์ดคอร์ ข้อยกเว้นสองประการคือ ภาพลามกอนาจารแบบซอฟต์คอร์ ซึ่งจะไม่แสดงให้เห็นอย่างชัดเจน และ"ภาพคู่รักโป๊เปลือย" ซึ่งอาจจะเกี่ยวข้องกับการสอดใส่ แต่โดยทั่วไป จะทำการถ่ายทำในลักษณะที่รอบคอบมากขึ้นโดยมีเป้าหมายเพื่อให้บรรยากาศแบบโรแมนติกหรือให้ความรู้มากกว่าภาพกราฟิก ภาพลามกอนาจารแบบซอฟต์คอร์ที่ไม่มีลำดับถึงการหลั่งนอกนั้นได้ถูกผลิตขึ้นเพื่อตอบสนองความต้องการของผู้บริโภคบางราย สำหรับสื่อลามกอนาจารที่ไม่ชัดเจนและเพื่อให้สอดคล้องกับกฎระเบียบของรัฐบาลหรือกฎของบริษัทในเครื่อข่ายที่ไม่อาจจะอนุญาตให้มีการแสดงภาพการหลั่งนอกได้ การหลั่งนอกโดยทั่วไปแล้ว จะไม่ปรากฏในฉาก "หญิง-หญิง" (มีฉากที่แสดงให้เห็นถึงการหลั่งของหญิง แต่ค่อนข้างหายาก) การสำเร็จความใคร่เป็นคำพูดนัยแทนโดยคำพูด ธรรมเนียมภาพยนตร์ หรือการเคลื่อนไหวของร่างกาย
== อ้างอิง ==
งานลามก
กิจกรรมทางเพศ
การหลั่งน้ำอสุจิ
ซิตตเว

ซิตตเว หรือ ซิตเว (စစ်တွေ) เป็นเมืองท่าและเมืองหลักของรัฐยะไข่ ประเทศพม่า ตั้งอยู่ทางทิศตะวันตกของประเทศ บนเกาะกลางชะวากทะเลของปากแม่น้ำกะล่าดาน มะยู และเล่-มโหย่ โดยแม่น้ำเหล่านี้ไหลลงสู่อ่าวเบงกอลซึ่งตั้งอยู่ทางทิศตะวันตกของเมือง ซิตตเวมีประชากร 147,899 คน (พ.ศ. 2557) เป็นศูนย์กลางการบริหารของจังหวัดซิตตเวและอำเภอซิตตเว
กลุ่มชาติพันธุ์ใหญ่ที่สุดคือชาวยะไข่ รองลงมาคือชาวพม่าซึ่งย้ายมาจากส่วนอื่นของประเทศ ประชากรส่วนใหญ่นับถือศาสนาพุทธนิกายเถรวาท ฮินดู และนับถือผีสางตามลำดับ นอกจากนี้ยังมีชาวโรฮีนจาซึ่งในอดีตเคยตั้งชุมชนมุสลิมในเมืองเรียกว่า "อองมีนกะลา" แต่ได้ถูกวางเพลิงและชาวมุสลิมได้ถูกขับไล่ออกไปในเหตุการณ์จลาจลเมื่อเดือนตุลาคม พ.ศ. 2555 ทำให้ชาวโรฮีนจาต้องหนีไปอาศัยอยู่ในค่ายผู้อพยพในพื้นที่ใกล้เคียง และไม่ได้มีการบันทึกจำนวนประชากรที่แน่นอน แต่คาดการณ์ว่ามีราว 140,000 คน เนื่องจากรัฐบาลพม่าไม่อนุญาตให้ลงทะเบียนชาวโรฮีนจาในสำมะโนประชากรและปฏิเสธที่จะเรียกชนกลุ่มนี้ด้วยชื่อใด ๆ
== ดูเพิ่ม ==
รายชื่อนครในประเทศพม่า
== อ้างอิง ==
== แหล่งข้อมูลอื่น ==
เมืองในรัฐยะไข่
อ่าวเบงกอล
The Assassins

redirect โจโฉ (ภาพยนตร์ พ.ศ. 2555)
แอลัน เวก

แอลัน เวก (Alan Wake) เป็นวิดีโอเกมแนวต่อสู้-ผจญภัยสยองขวัญ ที่พัฒนาโดยเรเมตีเอ็นเทอร์เทนเมนท์ เนื้อเรื่องของเกมนี้เริ่มต้นจาก แอลัน เวก นักเขียนนวนิยายสยองขวัญไปพักผ่อนกับภรรยาที่เมือง Bright Falls เมืองสมมุติในรัฐวอชิงตัน แต่ได้เกิดเรื่องลึกลับขึ้นเมื่อภรรยาของเขาหายตัวไปและเขาได้เจอกับผีที่ถูกความมืดเข้าสิง เขาต้องต่อสู้กับมันด้วยใช้ไฟฉายและปืนที่เขามีเพื่อพาภรรยาของเขากลับมา
ในด้านจังหวะและโครงเรื่อง แอลัน เวก มีความคล้ายคลึงกับซีรีส์แนวระทึกขวัญทางโทรทัศน์โดยมีตอนต่าง ๆ ที่มีพล็อตหักมุมและชวนตื่นเต้น ตัวเกมประกอบด้วยเนื้อเรื่องทั้งหมด 6 ตอน และเนื้อเรื่องที่ดำเนินต่อด้วยตอนพิเศษสองตอนคือ "เดอะซิกนอล" และ "เดอะไรท์เตอร์" ซึ่งวางจำหน่ายในฐานะเนื้อหาที่ดาวน์โหลดได้ภายในปีเดียวกับที่ตัวเกมวางจำหน่าย พวกเขาร่วมกันสร้างซีซันแรกของเนื้อเรื่องที่อาจยาวขึ้น นอกจากนี้ เว็บซีรีส์ไลฟ์แอ็กชันความยาว 6 ตอนที่ชื่อ ไบรท์ฟอลล์ ยังทำหน้าที่เป็นบทนำของเกม และหนังสือที่เกี่ยวข้องหลายเล่มยังขยายเนื้อเรื่องเกี่ยวกับ  แอลัน เวก อีกด้วย แอลัน เวก รีมาสเตอร์ส  ซึ่งมีตัวเกมเต็มและเนื้อหาที่ดาวน์โหลดได้ทั้งสองตอนและจัดจำหน่ายโดยเอปิกเกมส์พับลิชชิ่ง วางจำหน่ายสำหรับไมโครซอฟท์ วินโดวส์ เพลย์สเตชัน 4 เพลย์สเตชัน 5 เอกซ์บอกซ์วัน และ เอกซ์บอกซ์ซีรีส์เอกซ์และซีรีส์เอส ในเดือนตุลาคม ค.ศ. 2021 และมีการพอร์ตลงนินเท็นโด สวิตช์ซึ่งวางจำหน่ายในวันที่ 20 ตุลาคม ค.ศ. 2022
แอลัน เวก เขียนบทโดยแซม เลคเป็นหลัก โดยใช้เวลากว่า 5 ปีในการสร้าง เดิมทีตัวเกมได้รับการพัฒนาให้เป็นเกมเอาชีวิตรอดในโลกเปิด ซึ่งตรงกันข้ามกับเกม แม็กซ์ เพย์น เกมแนวเส้นตรงก่อนหน้าของเรเมตี แต่ต้องพยายามกว่า 3 ปีในการรวมรูปแบบการเล่นให้เข้ากับเรื่องราวแอ็คชั่นระทึกขวัญที่พวกเขาต้องการบอกเล่า หลังจากช่วงเวลา 2 เดือนที่เข้มข้น ทีมงานได้ปรับปรุงตัวเกมให้เป็นเกมเชิงเส้นแบบดั้งเดิมมากขึ้นโดยแบ่งเป็นแนวทางเป็นตอน ๆ แต่รองรับโครงสร้างการเล่าเรื่องที่วางแผนไว้ได้ดีขึ้น และสามารถนำเนื้อหาส่วนใหญ่ในโลกเปิดที่สร้างไว้แล้วกลับมาใช้ใหม่ได้ ไมโครซอฟท์เกมสตูดิโอส์วางจำหน่ายเกมสำหรับเอกซ์บอกซ์ 360 ในเดือนพฤษภาคม ค.ศ. 2010 ตามด้วยการพอร์ตลงไมโครซอฟท์ วินโดวส์ที่จัดจำหน่ายโดยเรเมตีเอ็นเทอร์เทนเมนท์ในเดือนกุมภาพันธ์ ค.ศ. 2012
ตัวเกมได้รับกระแสวิจารณ์เชิงบวกจากนักวิจารณ์และกลายมาเป็นการตามเกินวิสัย และมักได้รับคำชมจากงานภาพ เสียง การเล่าเรื่อง จังหวะ และบรรยากาศ แอลัน เวก ได้รับรางวัลอันดับหนึ่งในรายชื่อวิดีโอเกม 10 อันดับแรกของปี 2010 ของนิตยสาร ไทม์ แอลัน เวก อเมริกันไนท์แมร์ ซึ่งเป็นเกมภาคแยกและออกตามมาแบบสแตนด์อโลน วางจำหน่ายในเดือนกุมภาพันธ์ ค.ศ. 2012 บนบริการเอกซ์บอกซ์ไลฟ์อาร์เคด ภาคต่อที่ถูกยกเลิกไปได้กลายเป็นรากฐานและแรงบันดาลใจสำหรับเกม ควอนตัมเบรก ผลงานต่อมาของเรเมตี ต่อมาเรเมตีได้วางจำหน่ายเกม คอนโทรล ใน ค.ศ. 2019 ซึ่งมีการอ้างอิงถึง แอลัน เวก เรเมตีได้กล่าวว่า แอลัน เวก และ คอนโทรล เป็นส่วนหนึ่งของ "จักรวาลที่เชื่อมต่อกันของเรเมตี" ซึ่งจะใช้เป็นพื้นฐานสำหรับเกมในอนาคต ภาคต่อที่เหมาะสมอย่าง แอลัน เวก II ได้รับการประกาศในงานรางวัลเกมแห่งปี 2021 ในเดือนธันวาคม และมีกำหนดวางจำหน่ายใน ค.ศ. 2023
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2553
เกมสำหรับเอกซ์บอกซ์ 360
เกมสำหรับวินโดวส์
เกมสำหรับเพลย์สเตชัน 4
เกมสำหรับเพลย์สเตชัน 5
เกมสำหรับเอกซ์บอกซ์วัน
เกมสำหรับเอกซ์บอกซ์ซีรีส์เอกซ์และซีรีส์เอส
วิดีโอเกมผู้เล่นเดี่ยว
วิดีโอเกมที่พัฒนาขึ้นในประเทศฟินแลนด์
วิดีโอเกมที่มีฉากในนครนิวยอร์ก
จักรพรรดิจุนนะ

จักรพรรดิจุนนะ  เป็นจักรพรรดิองค์ที่ 53 แห่งราชวงศ์ญี่ปุ่น
จักรพรรดิจุนนะหรือเจ้าชายโอะโตะโมะได้รับการสถาปนาเป็นรัชทายาทในรัชสมัย จักรพรรดิซะงะ จักรพรรดิองค์ที่ 52 ผู้เป็นพระเชษฐาเมื่อวันที่ 16 เดือน 9 ปี ไดโด ที่ 5 ตรงกับวันที่ 14 ตุลาคม ค.ศ. 810 ขณะมีพระชนมายุได้ 24 พรรษา
เมื่อจักรพรรดิซะงะสละราชบัลลังก์ในวันที่ 16 เดือน 4 ปี โคนิง ที่ 14 ตรงกับวันที่ 29 พฤษภาคม ค.ศ. 823 เจ้าชายโอะโตะโมะที่รัชทายาทพระชนมายุ 38 พรรษาจึงขึ้นสืบราชบัลลังก์เป็น จักรพรรดิจุนนะ จากนั้นอีก 2 วันคือวันที่ 18 เดือน 4 ปี โคนิง ที่ 14 ตรงกับวันที่ 31 พฤษภาคม ค.ศ. 823 จักรพรรดิจุนนะได้ประกอบพิธีสถาปนาพระราชนัดดาและพระราชโอรสบุญธรรมคือ เจ้าชายมะซะระ (Imperial Prince Masara , ) พระราชโอรสในอดีตจักรพรรดิซะงะขึ้นเป็นรัชทายาทหลังจากนั้นจึงได้ประกอบพระราชพิธีราชาภิเษกเมื่อวันที่ 27 เดือน 4 ปี โคนิง ที่ 14 ตรงกับวันที่ 9 มิถุนายน ค.ศ. 823
หลังจากครองสิริราชสมบัติได้ 9 ปี จักรพรรดิจุนนะจึงสละราชบัลลังก์ให้เจ้าชายมะซะระขึ้นเป็น จักรพรรดินิมเมียว เมื่อวันที่ 28 เดือน 2 ปี เท็นโช ที่ 10 ตรงกับวันที่ 22 มีนาคม ค.ศ. 833 ขณะมีพระชนมายุได้ 47 พรรษา เมื่ออดีตจักรพรรดิจุนนะสละราชบัลลังก์แล้ว อดีตจักรพรรดิซะงะก็ยังมีพระชนมชีพอยู่ ผู้คนจึงเรียกอดีตจักรพรรดิซะงะว่า อดีตจักรพรรดิองค์ใหญ่ (Senior Retired Emperor) ขณะที่อดีตจักรพรรดิจุนนะเรียกว่า อดีตจักรพรรดิองค์น้อย (Junior Retired Emperor)
อดีตจักรพรรดิจุนนะเสด็จสวรรคตเมื่อวันที่ 8 เดือน 5 ปี โจวะ ที่ 7 ตรงกับวันที่ 11 มิถุนายน ค.ศ. 840 ขณะพระชนมายุได้ 54 พรรษา
== พระราชวงศ์ ==
จักรพรรดินี : เจ้าหญิงเซชิ  (1353 – 1422)  พระราชธิดาใน จักรพรรดิซะงะ
*  พระราชโอรส : เจ้าชายสึเนะซะดะ  (1368 – 1427)  รัชทายาทใน จักรพรรดินิมเมียว
*  พระราชโอรส : เจ้าชายโมะโตะซะดะ  (1370 – 1412)
เจ้าหญิงพระชายา (สถาปนาเป็นจักรพรรดินีในภายหลัง) : เจ้าหญิงโคชิ  (1332 – 1352)  พระราชธิดาใน จักรพรรดิคัมมุ
*  พระราชโอรส : เจ้าชายสึเนะโยะ  (1348 – 1369)
*  พระราชธิดา : เจ้าหญิงจิชิ  (? – 1428)  ไซโอ
== อ้างอิง ==
จักรพรรดิญี่ปุ่น
บุคคลในยุคเฮอัง
โคไตชิ
จักรพรรดิญี่ปุ่นผู้ทรงสละราชสมบัติ
จอห์น ทอมสัน (ช่างภาพ)

จอห์น ทอมสัน (John Thomson; 14 มิถุนายน ค.ศ. 1837 – 29 กันยายน ค.ศ. 1921) เป็นช่างภาพบุกเบิกชาวสกอต นักภูมิศาสตร์ เขาเป็นช่างภาพคนแรกที่เดินทางมายังตะวันออกไกล เพื่อบันทึกภาพผู้คน ทัศนียภาพและสิ่งประดิษฐ์ต่าง ๆ ในวัฒนธรรมตะวันออก
เขาเดินทางมายังเอเชียในเดือนเมษายน ค.ศ. 1862 เขาได้ออกเดินทางมายังสิงคโปร์ อันเป็นการเริ่มต้นการเดินทางไปยังเอเชีย ในขั้นต้นได้เปิดร้านถ่ายภาพในสิงคโปร์ จากนั้น ค.ศ. 1865 เดินทางมายังสยามและกรุงเทพ ในวันที่ 28 กันยายนปีเดียวกัน จอห์นได้ติดต่อกับบรรดาพระบรมวงศานุวงศ์และเหล่าขุนนางต่าง ๆ เขาใช้เวลาส่วนใหญ่ในระหว่างที่อยูในกรุงเทพฯ ไปกับการถ่ายภาพบุคคลสำคัญ ๆ มากมาย เป็นที่น่าตื่นตกตื่นใจของรัชกาลที่ 4 พระบรมวงศ์และขุนนางคนสำคัญ เขาได้ถ่ายภาพพระราชพิธีสำคัญ ๆ เช่น พระราชพิธีโสกันต์ของเจ้าฟ้าจุฬาลงกรณ์ขณะทรงพระเยาว์และพระราชพิธีถวายผ้าพระกฐินและได้ไปเยี่ยมชมวัดวาอารามต่าง ๆ รวมถึงได้ฉายพระบรมฉายาลักษณ์ของพระบาทสมเด็จพระจอมเกล้าเจ้าอยู่หัวมากมายหลายพระอิริยาบถ ภายในพระบรมมหาราชวัง
== อ้างอิง ==
== แหล่งข้อมูลอื่น ==
The photographs of John Thomson  at National Library of Scotland
Photographs at The Victoria & Albert Museum
Biography and photographs from the Wellcome Library 
Photographs from an exhibition, 10 Chancery Lane Gallery
Street Life in London photographs and downloadable version of the book available through the LSE Digital Library
ผู้บุกเบิกการถ่ายภาพ
บุคคลจากเอดินบะระ
แนวรบด้านตะวันตก (สงครามโลกครั้งที่หนึ่ง)

แนวรบด้านตะวันตก (Western Front) คือเขตสงครามหลักในช่วงสงครามโลกครั้งที่หนึ่ง หลังสงครามอุบัติในเดือนสิงหาคม ค.ศ. 1914 กองทัพเยอรมันเปิดแนวรบด้านตะวันตกด้วยการบุกครองเบลเยียมและลักเซมเบิร์ก จากนั้นยังสามารถยึดครองแคว้นอุตสาหกรรมที่สำคัญของฝรั่งเศส ฝ่ายตั้งรับพลิกสถานการณ์ได้อย่างมากหลังยุทธการที่แม่น้ำมาร์น หลังการแข่งขันสู่ทะเล ทั้งสองฝ่ายต่างยึดที่มั่นตามแนวสนามเพลาะคดเคี้ยวและมีการเสริมความมั่นคงอย่างแน่นหนา ลากตั้งแต่ทะเลเหนือต่อเนื่องไปจนแนวชายแดนฝรั่งเศสด้านที่ติดกับสวิตเซอร์แลนด์ โดยมีการเปลี่ยนแปลงเพียงเล็กน้อยยกเว้นต้นปี 1917 และในปี 1918
ระหว่างปี 1915 ถึง 1917 เกิดการบุกใหญ่หลายครั้งในแนวรบด้านนี้ มีการระดมยิงปืนใหญ่และการบุกโดยใช้ทหารราบปริมาณมาก อย่างไรก็ตามด้วยการปักหลักในที่มั่น การวางปืนกล รั้วลวดหนาม และปืนใหญ่ล้วนก่อให้เกิดกำลังพลสูญเสียใหญ่หลวงระหว่างการเข้าตีและการตีโต้ตอบซ้ำแล้วซ้ำเล่า ผลจึงไม่มีการบุกอย่างสำคัญ การบุกครั้งที่มีกำลังพลสูญเสียมากที่สุด ได้แก่ ยุทธการที่แวร์เดิง (ปี 1916) มีกำลังพลสูญเสียรวม 700,000 นาย (ประมาณการ), ยุทธการที่แม่น้ำซอม (ค.ศ. 1916) มีกำลังพลสูญเสียกว่า 1,000,000 นาย (ประมาณการ) และ ยุทธการที่ปอสเชินดาเลอ หรือยุทธการที่อีปส์ครั้งที่สาม (ปี 1917) มีกำลังพลสูญเสีย 487,000 นาย (ประมาณการ)
เพื่อยุติภาวะอับจนของการสงครามสนามเพลาะในแนวรบด้านตะวันตก ต่างฝ่ายต่างทดลองเทคโนโลยีทางทหารใหม่ ๆ รวมทั้ง แก๊สพิษ อากาศยาน และรถถัง การใช้ยุทธวิธีที่ดีขึ้นและการอ่อนกำลังของกองทัพทั้งสองฝ่ายในแนวรบด้านตะวันตกทำให้สถานการณ์กลับมาเคลื่อนไหวอีกครั้งในปี 1918 การรุกฤดูใบไม้ผลิของเยอรมันในปี 1918 เกิดขึ้นได้จากสนธิสัญญาเบรสท์-ลีตอฟสก์ที่ยุติการสู้รบในแนวรบด้านตะวันออกระหว่างฝ่ายมหาอำนาจกลางกับรัสเซียและโรมาเนีย กองทัพเยอรมันใช้การระดมยิงปืนใหญ่ "เฮอร์ริเคน" สั้น ๆ แต่เข้มข้น และยุทธวิธีแทรกซึม ทำให้สามารถเคลื่อนที่ไปได้เกือบ 100 กิโลเมตรทางทิศตะวันตก นับเป็นการบุกได้มากที่สุดนับแต่ปี 1914 แต่ผลไม่เด็ดขาด
การบุกของฝ่ายสัมพันธมิตรที่หยุดไม่ได้ในการรุกร้อยวันปี 1918 ทำให้กองทัพเยอรมันล่มสลายอย่างฉับพลันและโน้มน้าวให้ผู้บังคับบัญชาฝ่ายเยอรมันเชื่อว่าหลีกเลี่ยงความปราชัยไม่พ้น รัฐบาลเยอรมันยอมจำนนในการสงบศึกวันที่ 11 พฤศจิกายน 1918 โดยมีการชำระสะสางเงื่อนไขสันติภาพในสนธิสัญญาแวร์ซายในปี 1919
== อ้างอิง ==
== แหล่งข้อมูลอื่น ==
The Western Front Museum
Articles on the Western Front in Lorraine & Alsace at Battlefields Europe
'That Contemptible Little Army' by E. Alexander Powell. The British Army Seen by an American Journalist in 1916
Information and multimedia on the Western Front. An interactive forum area where Western front stories and pictures can be posted 
Watch clips from the Australian War Memorial's collection of films made on the Western Front 1917–1918 on the National Film and Sound Archive's australianscreen online
"Our Part in the Great War" by Arthur Gleason 1917. Includes quotations from German Army War Diaries of 1914
 
สงครามโลกครั้งที่หนึ่ง
จักรวรรดิบริติชในสงครามโลกครั้งที่หนึ่ง
จักรวรรดิเยอรมันในสงครามโลกครั้งที่หนึ่ง
จักรวรรดิออสเตรีย-ฮังการีในสงครามโลกครั้งที่หนึ่ง
สหราชอาณาจักรในสงครามโลกครั้งที่หนึ่ง
สหรัฐในสงครามโลกครั้งที่หนึ่ง
ฝรั่งเศสในสงครามโลกครั้งที่หนึ่ง
อิตาลีในสงครามโลกครั้งที่หนึ่ง
โปรตุเกสในสงครามโลกครั้งที่หนึ่ง
แคนาดาในสงครามโลกครั้งที่หนึ่ง
ประเทศสยามในสงครามโลกครั้งที่หนึ่ง
สถาบันวิจัยประชากรและสังคม มหาวิทยาลัยมหิดล

สถาบันวิจัยประชากรและสังคม (วปส.) มหาวิทยาลัยมหิดล เป็นสถาบันชั้นนำที่มีชื่อเสียงในระดับชาติและนานาชาติ ด้านการวิจัยและการศึกษา มุ่งเน้นการวิจัยในรูปแบบสหสาขาวิชาที่บูรณาการทั้งด้านประชากรศาสตร์ สังคมศาสตร์ วิทยาศาสตร์สุขภาพ และสาขาวิชาที่เกี่ยวเนื่องกับประชากร เปิดสอนหลักสูตรระดับบัณฑิตศึกษาทางด้านประชากรศาสตร์และสังคมศาสตร์ ที่รวมถึง การเปลี่ยนแปลงโครงสร้างทางประชากร การฉายภาพประชากร อนามัยเจริญพันธุ์ ผู้สูงอายุ และการย้ายถิ่น&nbsp;
== ประวัติ ==
สถาบันวิจัยประชากรและสังคม ได้ก่อกำเนิดขึ้นในคณะสาธารณสุขศาสตร์ มหาวิทยาลัยมหิดล เมื่อวันที่ 12 กรกฎาคม พ.ศ. 2509 ภายใต้ชื่อ “ศูนย์วิจัยประชากรและสังคม” ต่อมา สภามหาวิทยาลัยมหิดล&nbsp;เมื่อคราวประชุม ครั้งที่ 20/2514 วันที่ 16 กันยายน พ.ศ. 2514 ได้เห็นชอบให้จัดตั้ง&nbsp;“สถาบันวิจัยประชากรและสังคม”&nbsp;มีสถานภาพเทียบเท่าคณะในมหาวิทยาลัยมหิดล โดยได้รับอนุมัติจากคณะรัฐมนตรี ตามประกาศในราชกิจจานุเบกษาประกาศจัดตั้งส่วนราชการในมหาวิทยาลัยมหิดลเพิ่มเติม เมื่อวันที่&nbsp;14 พฤศจิกายน&nbsp;พ.ศ. 2514&nbsp; โดยในช่วงเริ่มก่อตั้ง มีศาสตราจารย์นายแพทย์จรัส ยามะรัต ดำรงตำแหน่งรักษาการผู้อำนวยการ จนถึงวันที่ 1 พฤษภาคม 2517 ต่อมา ดร.บุญเลิศ เลียวประไพ ได้รับตำแหน่งรักษาการผู้อำนวยการ จนกระทั่งได้รับการแต่งตั้งให้เป็นผู้อำนวยการคนแรกของสถาบันฯ เมื่อวันที่ 31 กรกฎาคม พ.ศ. 2518 &nbsp;
ในปี&nbsp;พ.ศ. 2526&nbsp;สถาบันวิจัยประชากรและสังคม ได้ย้ายที่ทำการจากคณะสาธารณสุขศาสตร์ มาอยู่ที่อาคารของคณะสังคมศาสตร์และมนุษยศาสตร์ ณ มหาวิทยาลัยมหิดล ศาลายา และในปี&nbsp;พ.ศ. 2554สถาบันฯ ได้มีอาคารที่ทำการหลังแรก&nbsp;สมเด็จพระเทพรัตนราชสุดาฯ สยามบรมราชกุมารี&nbsp;โปรดเกล้าพระราชทานนามอาคารแห่งนี้ว่า&nbsp;“อาคารประชาสังคมอุดมพัฒน์”&nbsp;ซึ่งมีความหมายว่า&nbsp;“อาคารซึ่งมีความเจริญยิ่งในด้านประชากรและสังคม”&nbsp;และเสด็จพระราชดำเนินทรงเปิดอาคารเมื่อวันที่&nbsp;1 กันยายน&nbsp;พ.ศ. 2554  
== ทำเนียบผู้อำนวยการ ==
== อ้างอิง ==
== แหล่งข้อมูลอื่น ==
สถาบันวิจัยประชากรและสังคม 
มิเตอร์ประเทศไทย 
หน่วยงานในมหาวิทยาลัยมหิดล
สถาบันวิจัยประชากรและสังคม
สถาบันวิจัยประชากรและสังคม มหาวิทยาลัยมหิดล
โคเรียส์เน็กซต์ท็อปโมเดล

โคเรียส์เน็กซ์ท็อปโมเดล (; คำแปล: Challenge Supermodel Korea; ตัวย่อ: KNTM; Korea's Next Top Model) เป็นรายการเรียลลิตี้โชว์ค้นหาสุดยอดนางแบบของประเทศเกาหลีใต้ โดยได้ซื้อลิขสิทธิ์มาจากรายการอเมริกาส์เน็กซต์ท็อปโมเดล ออกอากาศผ่านทางสถานีโทรทัศน์ช่อง ออนสไตล์ (OnStyle) ออกอากาศครั้งแรกเมื่อวันที่ 18 กันยายน ค.ศ. 2010 และออกอากาศครั้งสุดท้ายเมื่อวันที่ 1 พฤศจิกายน ค.ศ. 2014
== บุคคลที่เกี่ยวข้องกับรายการ ==
==ฤดูกาล==
==อ้างอิง==
==แหล่งข้อมูลอื่น==
เว็บไซต์ของ KNTM2
เว็บไซต์ของ KNTM3 
เว็บไซต์ของ KNTM4 
เว็บไซต์ของ KNTM5 Guys & Girls 
เรียลลิตีโชว์
รายการโทรทัศน์เกาหลีใต้
รายการโทรทัศน์ที่เริ่มออกอากาศตั้งแต่ พ.ศ. 2553
รายการโทรทัศน์ที่ยุติการออกอากาศในปี พ.ศ. 2557
จักรพรรดิโกะ-มิซูโน

จักรพรรดิโกะ-มิซูโน  เป็นจักรพรรดิองค์ที่ 108 ของญี่ปุ่น ตามกฎมณเทียรบาลดั้งเดิม รัชสมัยของจักรพรรดิโกะ-มิซูโนะจากปี ค.ศ. 1611 ถึงปี ค.ศ. 1629 และเป็นจักรพรรดิองค์แรกที่ครองสิริราชสมบัติอย่างสมบูรณ์ใน ยุคเอโดะ
พระนามของจักรพรรดิโกะ-มิซูโนนำมาจากพระนามของ จักรพรรดิเซวะ  จักรพรรดิองค์ที่ 56 ที่ปกครองในช่วง คริสต์ศตวรรษที่ 9 ที่มีอีกพระนามหนึ่งว่า จักรพรรดิมิซูโน เมื่อใส่คำว่า โกะ (後) เข้าไปทำให้พระนามของจักรพรรดิโกะ-มิซูโนมีความหมายว่า จักรพรรดิมิซูโนที่สอง หรือ จักรพรรดิมิซูโนยุคหลัง
== ลำดับวงศ์ตระกูล ==
ก่อนที่จักรพรรดิโกะ-มิซูโนะจะเสด็จขึ้นสืบ ราชบัลลังก์ดอกเบญจมาศ พระองค์มีพระนามเดิมว่า เจ้าชายโกโตฮิโตะ  หรือ มาซาฮิโตะ
พระองค์เป็นโอรสองค์ที่ 3 ของ จักรพรรดิโกโยเซ พระราชมารดาของพระองค์คือ ซากิโกะ โคโนเอะ ธิดาของ โคโนเอะ ซากิฮิซะ
พระองค์ประทับอยู่กับพระราชวงศ์ของพระองค์ใน ไดริ หรือ เขตพระราชฐานชั้นใน ของ พระราชวังหลวงเฮอัง
== เหตุการณ์ ==
เจ้าชายมาซาฮิโตะขึ้นเป็นจักรพรรดิหลังจากการสละราชสมบัติของจักรพรรดิโกโยเซพระราชบิดา หลังจากไม่นาน จักรพรรดิโกโยเซได้เสด็จขึ้นครองราชย์ ปีแห่งการครองราชย์ของจักรพรรดิโกะ-มิซูโนะสอดคล้องกับช่วงเวลาที่ โทกูงาวะ ฮิเดตาดะ และ โทกูงาวะ อิเอมิตสึ เป็นผู้นำของ รัฐบาลเอโดะ
29 มิถุนายน ค.ศ. 1596: การประสูติของเจ้าชายซึ่งจะเป็นที่รู้จักในพระนาม จักรพรรดิโกะ-มิซูโนะ
== อ้างอิง ==
จักรพรรดิญี่ปุ่น
บุคคลในยุคเอะโดะ
ภิกษุชาวญี่ปุ่น
ภิกษุที่เป็นพระราชวงศ์
จักรพรรดิญี่ปุ่นผู้ทรงสละราชสมบัติ
A Chinese Ghost Story III

redirect โปเยโปโลเย เย้ยฟ้าแล้วก็ท้า ภาค 3